Na osnovu člana 38 stav 1 tačka 2 Zakona o lokalnoj samoupravi ("Službeni list CG", br. 2/18, 34/19 38/20, 50/22 i 84/22), člana 223 stav 2 Zakona o planiranju postora i izgradnji objekata (“Sl.list CG” broj 64/17, 44/18, 63/18, 82/20, 86/22 i 04/23), člana 8 stav 6 Odluke o izgradnji lokalnih objekata od opšteg interesa („Sl. list Crne Gore“ – opštinski propisi, broj 18/14, 42/15, 28/16, 07/21, 32/23, 01/24 i 26/24) i člana 35 stav 1 alineja 2 Statuta Opštine Tivat ("Službeni list CG - opštinski propisi", br. 24/18 i 09/20), Skupštinа Opštine Tivat, nа sјеdnici оdržаnој \_\_\_\_\_\_\_\_\_\_\_ 2024. gоdinе, dоniјеlа je

**O D L U K U**

**o izgradnji lokalnog objekta od opšteg interesa**

* **izvođenje radova na rekonstrukciji glavnog kanalizacionog kolektora, u zahvatu Detaljnog urbanističkog plana “Donja Lastva“ (»Sl.list CG - opštinski propisi« br. 3/13) i Detaljnog urbanističkog plana „Seljanovo“ (»Sl.list CG- opštinski propisi« br. 37/13), katastarske opštine Donja Lastva i Tivat**

Član 1

Ovom Odlukom utvrđuje se izgradnja lokalnog objekta od opšteg interesa i to – izvođenje radova na rekonstrukciji glavnog kanalizacionog kolektora, u zahvatu Detaljnog urbanističkog plana “Donja Lastva“ (»Sl.list CG - opštinski propisi« br. 3/13) i Detaljnog urbanističkog plana „Seljanovo“ (»Sl.list CG- opštinski propisi« br. 37/13), katastarske opštine Donja Lastva i Tivat.

Član 2

Predmetni projekat cjevovoda je sastavni dio (projektna mjera) projekta Crna Gora – Vodosnabdijevanje i odvođenje otpadnih voda na Jadranskoj obali V, komponenta 2- Tivat, Kotor i Herceg Novi.

Predložena trasa radova na glavnom kolektoru planirana je da se izvodi preko kat.par.br. 189/1, 333/1, 379/1, 386/1, 424, 425, 441, 442, 443, 653/1, 705, 706, 708, 715 i 717sve u KO Donja Lastva i kat.par.br. 377, 398, 448, 449, 510, 513, 519/2, 528/1, 528/5, 606, 607, 611, 613/1, 613/2, 613/3, 622/2, 622/3 i 626 sve KO Tivat, a u skladu sa situacionim planom dostavljenim uz zahtjev od strane investitora.

Procijenjena dužina djelova koji će biti rekonstruisani (zamijenjeni) iznosi oko **240m**, dok procijenjena dužina djelova koji će biti izgrađeni iznosi oko **320m**. Širina rova po trasi iznosi **1,20m**.

Član 3

Izgradnja lokalnog objekta od opšteg interesa vršiće se po rješenju o odobrenju za građenje koje izdaje organ lokalne uprave nadležan za poslove uređenja prostora.

Glavni projekat izradiće se i revidovati na osnovu ove Odluke i Programskog zadatka sa elementima Urbanističko tehničkih uslova, a u skladu sa važećim tehničkim normativima, standardima i normama kvaliteta.

Član 4

Ova Odluka stupa na snagu osmog dana od dana od dana objavljivanja u "Službenom listu CG - Opštinski propisi".

**Broj:\_\_\_\_\_\_\_\_\_\_**

**Tivat \_\_\_\_\_\_2024. godine**

**Skupština Opštine**

**Predsjednik Skupštine**

**Miljan Marković**

*Obrazloženje*

***Pravni osnov***

Članom 223 stav 2 Zakona o planiranju postora i izgradnji objekata (“Sl.list CG” broj 64/17, 44/18, 63/18, 82/20, 86/22 i 04/23) propisano je da se propisi jedinice lokalne samouprave, kojima se uređuju lokalni objekti od opšteg interesa primjenjuju do donošenja plana generalne regulacije Crne Gore u dijelu koji se odnosi na: vodovodnu, telekomunikacionu i kanalizacionu infrastrukturu, toplovode; opštinske puteve (lokalne i nekategorisane) i prateće objekte; ulice u naseljima i trgove; parking prostore, pijace; gradska groblja; podzemne i nadzemne prolaze; javne garaže; objekte distributivne mreže naponskog nivoa do 35 kV trafostanice i vodove od 110 kV ili manje, rasklopna postrojenja, javnu rasvjetu; solarne elektrane od 1MW do 5MW, sportske objekte i skijaške staze sa pratećom infrastrukturom za pripremu i uređenje istih; javne i zelene površine i gradske parkove, ski-liftove, žičare koje se grade na teritoriji jedne lokalne samouprave; objekte privrednog razvoja (privredne objekte, objekte proizvodnog zanatstva, skladišta, stovarišta, robno-distributivne centre, servisne zone, slobodne zone, komunalno-servisne objekte, pumpne stanice) i objekte ruralnog razvoja (poljoprivrede, stočarstva, vinogradarstva, voćarstva i ribarstva).

Članom 8 stav 6 Odluke o izgradnji lokalnih objekata od opšteg interesa („Sl. list Crne Gore“ – opštinski propisi, broj 18/14, 42/15, 28/16, 07/21, 32/23, 01/24 i 26/24) propisano je da odluku o izgradnji lokalnog objekta od opšteg interesa donosi Skupština opštine.

***Obrazloženje odredbi odluke***

Na inicijativu Direkcije za investicije donijeta je Odluka o pristupanju izgradnji lokalnog objekta od opšteg interesa, broj: 01-333/24-451 od 03.06.2024. godine, kojom se utvrđuje pristupanje izgradnji lokalnog objekta od opšteg interesa i to izvođenje radova na rekonstrukciji glavnog kanalizacionog kolektora, u zahvatu Detaljnog urbanističkog plana “Donja Lastva“ (»Sl.list CG - opštinski propisi« br. 3/13) i Detaljnog urbanističkog plana „Seljanovo“ (»Sl.list CG- opštinski propisi« br. 37/13), sa nacrtom programskog zadatka broj: 09-333/24-155/9 od 27.05.20234 godine. Pomenuti akti su stavljeni na javnu raspravu.

Predmetni projekat cjevovoda je sastavni dio (projektna mjera) projekta Crna Gora – Vodosnabdijevanje i odvođenje otpadnih voda na Jadranskoj obali V, komponenta 2- Tivat, Kotor i Herceg Novi.

Izgradnja lokalnog objekta od opšteg interesa vršiće se po rješenju o odobrenju za građenje, koje izdaje organ lokalne uprave nadležan za poslove uređenja prostora a na osnovu dokumentacije saglasno članu 11 Odluke o izgradnji lokalnih objekata od opšteg interesa.

Obrađivač,

Sekretarijat za uređenje prostora

PREDLAGAČ,

PREDSJEDNIK OPŠTINE,

Željko Komnenović